Tropism indefectibil al Estului! De astă dată, grație prezenței fortuite a unei studente de altădată, timidă ca o vrabie, dezagrementul timpului mort a operat mai puțin acerb, dar cum să nu admit iluminarea trăită cînd, în sfîrșit, pătrundeam în prima sală Gauguin? Acolo m-a surprins, de la început, prezența unui tablou de Degas, una din celebrele sale repetiții de balet la Opera din Paris, deschisă la sfîrșit de secol XIX.